એ વહુએ કરેલી પ્રશંસા હતી કે ધમકી એ કંચનબાને નહોતી ખબર પડી પરંતુ આજે જ્યારે ફેમિલી ફોટો ક્લિક થયો ત્યારે તેમને ખરેખર આ બધા બનાવો પર વિશ્વાસ આવી રહ્યો હતો.. જો કે બધા આમ ફોટો પડાયા પછી અચાનક જતા રહેલા એમાં કઈ નવાઈ નહોતી.. ઘરમાં કોઈને એકબીજા સાથે દીઠેડોળેય બનતું નહોતું એટલે પ્રેમથી બધા સાથે બેસીને વાતો કરે એ સપનામાં જ જીવી શકાય.. પણ તોય છેલ્લા સાત દિવસથી બદલાયેલી પરિસ્થિતિ જોઈ કંચનબા ખુશ હતા..!